# Ал-Кайда

### от Уикипедия, свободната енциклопедия

Ал-Кайда (арабски: القاعدة‎, al-Qā'idah, в превод "базата", "основата") е сунитска ислямистка терористична организация, водена от саудитския терорист Осама бин Ладен. Тя води началото си от няколко по-малки групировки, създадени по време на съветската окупация на Афганистан през 80-те години на миналия век. В този си период те са активно подкрепяни от ЦРУ и Саудитска Арабия. За това свидетелстват множество доказателства, сред които статия в "Гардиън" на бившия английски външен министър Робин Кук[1], както и известните снимки от 80те години на Збигнев Бжежински (тогавашен държавен секретар на САЩ) с Осама бен Ладен в Афганистан [2] [3].

Към момента Ал-Кайда пряко е поела отговорност или е основен заподозрян за стотици атентати в световен мащаб, като атаките се отличават с големия брой човешки жертви и наличието на символизъм.

## [редактиране] По-големи атаки0

- 29 декември, 1992, Аден, Йемен - 3 хотела, често посещавани от чужденци са взривени, загиват двама души. Смята се, че това е първата операция на групировката.
- 26 февруари, 1993, Ню Йорк, САЩ - Първи атентат срещу Световния Търговски Център, загиват 6, ранените са над 1 000.
- 7 август, 1998, Кения, Танзания - Взривени са американските посолства в Найроби и Дар-ес-Салаам. Убитите са 224, над 4 000 са ранени.
- 12 октомври, 2000, Аден, Йемен - Терористи взривяват лодка, пълна с експлозиви, в близост до USS Cole, убивайки 19 моряка и ранявайки 37 други.
- 11 септември, 2001, Ню Йорк и Вашингтон, САЩ - Над 3000 души загиват при най-мащабната операция на организацията до ден днешен (Виж Атентати на 11 септември).
- 11 април, 2002, Гриба, Тунис - Камион бомба унищожава синагога, 21 загиват, а над 30 са ранени.
- 6 октомври, 2002, Аден, Йемен - Танкерът Лимбург е атакуван с лодка, пълна с екплозиви. Загива българският моряк Атанас Атанасов, а 12 други моряци са ранени.
- 12 октомври, 2002, Бали, Индонезия - Атакувани са дискотека и бар, посещавани от чужденци. 202 души загиват, а над 220 са ранени.
- 28 ноември, 2002, Момбаса, Кения - Взривен е израелски хотел, при което загиват 13 души, а над 80 са ранени. Минути по-късно неизвестни лица изстрелват ракети земя-въздух по самолет на израелските авиолинии, като по чудо те не уцелват машината с 271 пътници на борда.
- 12 май, 2003, Рияд, Саудитска Арабия - Унищожени са няколко жилищни комплекса, в които живеят чужденци. Убитите са 26, а ранените над 160.
- 16 май, 2003, Казабланка, Мароко - 33 загиват, а над 100 са ранени след нападения срещу ресторант и кафене, често посещавани от чужденци.
- 8 ноември, 2003, Рияд, Саудитска Арабия - Отново са атакувани жилищни комплекси, загиват 18, а над 110 са ранени.
- 15 ноември, 2003, Истанбул, Турция - Терористи взривяват 2 синагоги, убивайки 27, а над 300 са ранени.
- 20 ноември, 2003, Истанбул, Турция - Взривени са офисите на HSBC и сградата на британското консулство. Загиват 33, включително британския посланик, а над 400 са ранени.
- 11 март, 2004, Мадрид, Испания - Терористи взривяват 4 влака в столицата на Испания, убивайки 192 и ранявайки над 2 050 (Виж Бомбени атентати в Мадрид (2004)).
- 7 юли, 2005, Лондон, Англия - Четирима терористи-камикадзе се самовзривяват в 3 станции на метрото и 1 автобус - загиват 52, а ранените са над 700.
- 23 юли, 2005, Шарм ел-Шейх, Египет - Атакувани са 3 хотела пълни с чужденци, в следствие на което загиват 88 души, а над 150 са ранени.
- 1 октомври, 2005, Бали, Индонезия - За втори път са атакувани няколко заведения на популярния за туристите остров. Загиват 20 души, а над 130 са ранени.
- 9 ноември, 2005, Аман, Йордания - Взривени са 3 хотела, 60 души загиват, а 115 са ранени. Мнозинството от жертвите са мюсюлмани, което довежда до протести срещу атаката.
- 2 март, 2006, Карачи, Пакистан - Четирима загиват и над 30 са ранени след атака с кола бомба срещу сградата на американското посолство.

## [редактиране] Вижте още

- Тероризъм

## [редактиране] Бележки

1. ↑ "Worse than irrelevant" - последната статия на Робин Кук преди смъртта му [1]
2. ↑ Снимка на Осама бен Ладен със Збигнев Бжежински - 1 [2]
3. ↑ Снимка на Осама бен Ладен със Збигнев Бжежински - 2 [3]

Тази статия е мъниче. Можете да помогнете на Уикипедия, като я разширите. Просто щракнете на редактиране и добавете онова, което знаете.

Взето от „http://bg.wikipedia.org../../../%D0%B0/%D0%BB/-/%D0%90%D0%BB-%D0%9A%D0%B0%D0%B9%D0%B4%D0%B0_fd7a.html“.

Категории: Мъничета | Тероризъм

##### Views

- Статия
- Беседа
- Текуща версия

##### Търсене

##### На други езици

- العربية
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- Frysk
- Galego
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- 한국어
- Kurdî / كوردي
- Latina
- Lëtzebuergesch
- Lietuvių
- മലയാളം
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- Tiếng Việt
- 中文